Sub conducerea lui Bogdan Macovei, echipa națională a Macedoniei, debutantă la Campionatele Mondiale, s-a clasat pe locul al 7-lea la ediția din 1997, după ce a învins Slovenia, China, Danemarca, România și Polonia. Într-un interviu, antrenorul secund de la acea vreme, Vladimir Radić, amintește că Macovei și-a dorit mult să câștige în fața mult mai experimentatei echipe a României. Acest loc 7 este cea mai bună performanță până în prezent a echipei naționale feminine a Macedoniei de Nord, iar rezultatul obținut de Macovei în 1997 a aprins interesul publicului pentru handbal, fiind considerat motivul pentru care acesta a devenit principalul sport din această țară. În 1998, Bogdan Macovei a calificat echipa Macedoniei la Campionatul European.